Deutsche Akademie für Sprache und Dichtung

Deutsche Akademie für Sprache und Dichtung (på norsk «Det tyske akademi for språk og litteratur») er en forening for forfattere og akademikere. 

Foreningen har som formål å fremme tysk språk og litteratur i Tyskland og verden forøvrig. Det gjelder i både kunst og vitenskap, og i offentlig så vel som privat bruk. Foreningen tar sikte på å skape et forum for fri og åpen diskusjon mellom forfattere, kritikere, oversettere og vitenskapsfolk.

Akademiet ble grunnlagt i Paulskirken i Frankfurt 28. august 1949,Akademiets offisielle hjemmeside Besøkt 28. oktober 2012 på 200-årsdagen for Johann Wolfgang von Goethes fødsel. Ved opprettelsen i 1949 var formålet blant annet å etablere en uavhengig organisasjon på forbundsplan som kunne representere interessene til tysk språk og litteratur i inn- og utland. 

Akademiet følger utviklingen av det tyske språk og deltok i diskusjonen omkring den tyske språkreformen i 2003. En oppgave har også vært å bringe frem i lyset den del av den tyske litteratur som ble undertrykt under nasjonalsosialismen.

 Organisasjon 
Akademiet finansieres i det vesentlige med offentlige midler. Det velger selv sine medlemmer som blant annet omfatter lyrikere, dramatikere, skjønnlitterære forfattere, essayister, oversettere, historikere,filosofer og andre vitenskapsfolk som publiserer sine skrifter på tysk. Medlemstallet er begrenset til 200.

Foreningen har kontorer i  Glückert-Haus, som er en del av Mathildenhöhe Darmstadt.

 Norske medlemmer 
Tyskfødte Max Tau (norsk statsborger fra 1944) var medlem fra 1950 og til sin død i 1976. Erik Fosnes Hansen ble medlem i 2023.

 Priser 
Akademiet deler årlig ut fem priser. Under vårmøtet utdeles Johan Heinrich Voss-prisen for beste oversettelse og Friedrich Gondolf-prisen for beste formidling av tysk kultur utenfor Tyskland.

Under høstmøtet deles ut Georg Büchner-prisen som er en skjønnlitterær forfatterpris. Under det samme møtet utdeles Johann Heinrich Merck-prisen for litterær kritikk og essay og Sigmund Freud-prisen for vitenskapelig prosa.

 Referanser 

 Eksterne lenker 
 Artikkel i DeutschlandRadio på 55-årsdagen Besøkt 28. oktober 2012

Kategori:Tyske organisasjoner
Kategori:Etableringer i 1949
Kategori:1949 i Tyskland
Kategori:Akademier